Marian Iancu, hotărât să revină în fotbal: „Cunosc bine fenomenul, foarte bine și ar fi păcat să nu ajut!”
Marian Iancu este tot mai dornic să revină în lumea fotbalului românesc. Fostul patron de la Poli Timișoara a vorbit despre planurile sale de viitor.
Fostul finanțator de club vrea să abordeze un rol diferit. Iată ce are de gând să facă.
„Cunosc bine fenomenul, foarte bine și ar fi păcat să nu ajut!”
„Am jucat cu medie de 18.000 de spectatori pe vechiul Dan Păltinișanu, timp de vreo 6-7 ani. Acolo nu moare această plăcere și dorință de a vedea fotbal”, a dezvăluit Marian Iancu, conform Sport Total.
„Nu mai sunt dispus să mă angajez total, nu urmăresc să fiu un investitor cu putere de decizie. Vreau să mă alătur unui proiect, să merg cu una, două, trei companii puternice să investească, acționari semnificativi, dar minoritari. Cunosc bine fenomenul, foarte bine și ar fi păcat să nu ajut„, a mais spus Marian Iancu, conform sursei.